PARALLEL HISTORY BIBLE - 1 Kings 6:27
LXX- Greek Septuagint - 1 Kings 6:27
και 2532 αμφοτερα 297 τα 3588 χερουβιν εν 1722 1520 μεσω 3319 του 3588 οικου 3624 του 3588 εσωτατου και 2532 διεπετασεν τας 3588 πτερυγας 4420 αυτων 846 και 2532 ηπτετο πτερυξ μια 1520 του 3588 τοιχου και 2532 πτερυξ ηπτετο του 3588 τοιχου του 3588 δευτερου 1208 και 2532 αι 3588 3739 πτερυγες 4420 αυτων 846 αι 3588 3739 εν 1722 1520 μεσω 3319 του 3588 οικου 3624 ηπτοντο 680 5711 πτερυξ πτερυγος
King James Bible - 1 Kings 6:27 Buys wen Helgaard Steyn-prys | Netwerk24
Buys wen Helgaard Steyn-prys
Deur Laetitia Pople 16 November 2016 14:26
Willem Anker Foto: Leanne Stander
En daar wen Willem Anker se grensroman Buys die vierde groot letterkundeprys in Suid-Afrika.
Die roman oor die historiese figuur Coenraad de Buys, ’n eenman-oorlogsmasjien wat vere vir enige vorm van grense voel, het pas die Helgaard Steyn-toekenning ontvang.
Die swerwer Buys is as die gevaarlikste man in die kolonie bestempel – die roman speel in die 18de eeu en die vroeë 19de eeu af in ’n Suid-Afrika waar dié legendariese trekboer gereeld met die gereg gebots het.
In ’n onderhoud met Litnet vertel Anker dat hy aangetrokke was tot die onoplosbare teenstrydighede in die karakter hoewel hy aanvanklik ’n weersin in die karakter gehad het.
“Daar was ’n klomp dinge wat my onmiddellik van die karakter afgesit het; sy rassisme, sy behandeling van die mense die naaste aan hom – selfs gerugte dat hy soos talle ander mense van sy tyd aan mensehandel deelgeneem het.”
Uitgewers het altesaam 30 titels vir die tydperk 2012 tot 2015 aan die beoordelaars voorgelê. Buys is in 2014 deur Kwêla Boeke uitgegee en Anker het reeds die Universiteit van Johannesburg se prys vir kreatiewe skryfwerk in Afrikaans, asook die WA Hofmeyr-prys en die kykNET-Rapport-boekprys vir fiksie in sy koker.
Buys is Anker, dosent in kreatiewe skryfwerk en Afrikaanse letterkunde aan die Universiteit Stellenbosch, se tweede roman. Sy debuut Siegfried het in 2007 verskyn. Hy is ook welbekend en vereer as dramaturg en het die ATKV-dramaprys twee keer gewen, naamlik in 2012 vir Samsa-masjien en in 2010 vir Skrapnel. Hy voeg dit by die Sanlamprys vir Afrikaanse teater vir Slaghuis in 2006.
Anker kon Buys navors en skryf danksy die onverdeelde tyd wat die Jan Rabie/Marjorie Wallace-beurs hom gegun het.
Die toekenning word om die beurt in Potchefstroom en Bloemfontein oorhandig. Volgens die boedelbepalings stel die rektore van die Noordwes-Universiteit en die Universiteit van die Vrystaat elk jaarliks ’n beoordelaar in die betrokke kunsdissipline aan; hierdie twee beoordelaars benoem ’n derde beoordelaar.
Saam met Coenraad de Buys (1761-1821): Terug na die geroofde land